# Arabialainen chat-merkistö

### Wikipedia

Arabialaista chat-merkistöä käytetään pääasiassa arabian kielisten viestien lähettämisen internetissä tai matkapuhelimen välityksellä sillon, kun normaalia arabialaista merkistöä ei voida teknisistä syistä käyttää. Merkistö koostuu pääasiassa arabiankielisten merkkien muunnoksista latinalaisten aakkosten merkeiksi.

## [muokkaa] Historia

Erityisesti 1990-luvula länsimaissa kehitetyt viestiteeknologiat ovat tulleet suosituiksi myös arabimaailmassa. Muun muassa henkilökohtaiset tietokoneet, www, sähköposti, IRC, pikaviestimet ja tekstiviesti ovat kaikki länsimaissa tehtyjä keksintöjä. Useimmissa näistä on ollut mahdollista käyttää vain latinalaisiin aakkosiin kuuluvia merkkejä, eikä kaikissa vieläkään ole mahdollista hyödyntää arabialaisia merkkejä. Tämän seurauksena arabiaa puhuvat käyttäjät ovat alkaneet muuntaa arabiankielisiä merkkejä latinalaisia aakkosia vastaaviksi. Kaikille merkeille ei ole olemassa foneettista vastinetta ja niinpä osa merkeistä esitetään numeroilla ja muilla symboleilla. Esimerkiksi latinalaisen aakkoston numeroa "3" käytetään kuvaamaan arabian kirjainta "ع" ("ayn").

Muunnokselle ei ole olemassa vielä vakiintunutta nimeä, koska se on vielä varsin uusi ja sitä käytetään lähinnä epävirallisissa yhteyksissä. Jotkut käyttävät merkistöstä nimeä arabialainen chat-merkistö, koska sitä käytetään yleisimmin chat-palveluissa. Myös nimeä "Aralish" käytetään. Termissä yhdistyy arabian kieli (ara) ja englantilainen merkistö (lish, englannin sanasta english).

## [muokkaa] Käyttö

Merkistöä käytetään pääasiassa verkkoviestinnässä, kuten IRC, erilaiset keskustelufoorumit ja blogit, koska näissä palveluissa ei yleensä ole mahdollista käyttää normaalia arabian kielen merkkejä.

Yleisimmin merkistöä käyttävät arabimaailman nuoret erilaisissa epävirallisissa yhteyksissä, kuten ystävien välisessä viestinnässä. Merkistöä ei käytetä virallisissa yhteyksissä eikä muutenkaan pitkässä kommunikaatiossa. Merkistön avulla käydyt keskustelut ovt tyypillisesti enintään muutaman lauseen mittaisia.

Windows XP ja Mac OS X tukevat arabian kieltä, mutta kaikilla käyttäjillä ei ole käytössään arabialaista näppäimistöä, joten he käyttävät chat-merkistöä. Arabialainen näppämistö on latinalaita näppäimistöä huomattavasti monimutkaisempi ja sen käyttö on hankalampaa.

| Tämä Internetiin liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/a/Arabialainen_chat-merkist%C3%B6.html

Luokat: Internet-tyngät | Kirjoitusjärjestelmät | Internet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- English
- Español
- Italiano
- עברית
- Svenska
- 中文